ÚRAD VLÁDY SLOVENSKEJ REPUBLIKY
                sekcia vládnej legislatívy
 
                                                                                      Na rokovanie vlády SR
                                                                                                             dňa 5. júna 2002 
                                                                                      K materiálu č. 4294/2002
                                                                                                              K bodu č. 43

S t a n o v i s k o

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 598/2001 Z.z., ktorým sa vydáva colný sadzobník v znení nariadenia vlády Slovenskej republiky č. 108/2002 Z.z.
________________________________________________________________

I

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 598/2001 Z.z., ktorým sa vydáva colný sadzobník v znení nariadenia vlády Slovenskej republiky č. 108/2002 Z.z. na rokovanie vlády Slovenskej republiky predkladá minister financií F. Hajnovič.

                                                                II

Predloženým návrhom nariadenia vlády má sa colná kvóta hydinového mäsa a drobov ustanovená v prílohe č. 2 ponechať len ako ročná kvóta  bez jej členenia na jednotlivé štvrťroky. Tým sa má vytvoriť právny predpoklad pre prijatie osobitného ochranného opatrenia. Ako vyplýva z dôvodovej správy, v rámci monitoringu dovozu v roku 2001 sa zistilo, že v porovnaní s rokom 2000 dochádza k výrazným nárastom dovozov hydinového mäsa a drobov z Číny. 

Návrh nariadenia bol predložený do skráteného pripomienkového konania a predkladá sa bez rozporov. Podľa všeobecnej časti dôvodovej správy prijatie predloženého návrhu nariadenia vlády nebude mať dopad na štátny rozpočet, čo  vzala na vedomie aj sekcia rozpočtová Ministerstva financií Slovenskej republiky vo svojom stanovisku z 23. mája 2002.

                                                       III

Legislatívna rada vlády Slovenskej republiky prerokovala návrh nariadenia vlády Slovenskej republiky, ktorým sa mení nariadenie vlády Slovenskej  republiky  č.  598/2001 Z.z., ktorým  sa  vydáva   colný  sadzobník v znení nariadenia vlády Slovenskej republiky č. 108/2002 Z.z. na svojom rokovaní  4.  júna  2002 a odporučila vláde návrh nariadenia vlády schváliť   s týmito pripomienkami:

  v čl. I 
 - slová „Ročná colná kvóta“ uviesť ako názov stĺpca prílohy č. 2 v úvodzovkách;
 
 v čl. II
  - účinnosť posunúť na „ 1. júl 2002“.

                                                                 IV

	Sekcia vládnej legislatívy Úradu vlády Slovenskej republiky odporúča  vláde návrh nariadenia vlády Slovenskej republiky, ktorým sa mení nariadenie vlády Slovenskej republiky č. 598/2001 Z.z., ktorým sa vydáva colný sadzobník v znení  nariadenia  vlády  Slovenskej  republiky č. 108/2002 Z.z.  s c h v á l i ť v znení pripomienok legislatívnej rady zo 4. júna 2002.
                                
Bratislava 4. júna 2002
Vypracovala: T. Gottliebová

                                                                             Štefan  G r m a n 
                                                                                            generálny riaditeľ
                                                                                      sekcie vládnej legislatívy